
29 Δεκεμβρίου 2017 


ΤΕΥΧΟΣ ΤΕΤΑΡΤΟ 


Αρ 


. Φύλλου 424 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επικύρωση έκθεσης για τον καθορισμό ορίων 
αιγιαλού και παραλίας στην παραλιακή περιοχή 
τμήματος της νήσου Στρογγύλης Δήμου Χάλκης 
νομού Δωδεκανήσου. 

2 Κήρυξη ως αναδασωτέα έκταση εμβαδού 39,734 
στρεμ. στη θέση «Ντούλα - Κακαρδίτσα - Κοτρώνι» 
Τ.Κ Αθαμανίαςτου Δήμου Π ύλης της Π.Ε. Τρικάλων. 


ΑΠΟΦΑΣΕΙΣ 

Αριθμ. 74930 _ (1) 

Επικύρωση έκθεσης για τον καθορισμό ορίων 
αιγιαλού και παραλίας στην παραλιακή περιοχή 
τμήματοςτης νήσου Στρογγυλής Δήμου Χάλκης 
νομού Δωδεκανήσου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του ν. 2971/2001 (ΦΕΚ 285/τ. Α7 
19-12-2001) «Αιγιαλός, παραλία και άλλες διατάξεις», 
όπως τροποποιήθηκε και ισχύει. 

2. Τις διατάξεις του άρθρου 46 παρ. 21 του ν. 3220/2004 
(ΦΕΚ 15/τ. Α728-01 -2004) «Μέτρα αναπτυξιακής και κοι¬ 
νωνικής πολιτικής - αντικειμενοποίηση του φορολογικού 
ελέγχου και άλλες διατάξεις». 

3. Τις διατάξεις των άρθρων 6, 280 και 283 παρ. 4 του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (ΦΕΚ 87/τ. Α7070-6-2010), όπως ισχύει. 

4. Τις διατάξειςτων άρθρων 28 και 28Α του ν. 4325/2015 
(ΦΕΚ 47/τ. Α72015) «Εκδημοκρατισμός της Διοίκησης - 
Καταπολέμηση Γραφειοκρατίας και Ηλεκτρονική Διακυ¬ 
βέρνηση αδικιών και άλλες διατάξεις». 

5. Το π.δ. 143/2010 (ΦΕΚ 236/τ. Α727-12-2010) «Οργα¬ 
νισμός της Αποκεντρωμένης Διοίκησης Αιγαίου». 

6. Την αριθμ. 14192/15.05.2017 (ΦΕΚ 250/Υ.Ο.Δ.Δ./ 
26-05-2017) απόφαση του Υπουργού Εσωτερικών περί 
διορισμού του Νικόλαου Θεοδωρίδη ως Συντονιστή της 
Α.Δ. Αιγαίου. 


7. Την αριθμ. 10633649/790/Α00006/03-08-2004 από¬ 
φαση του Υπουργού Οικονομίας και Οικονομικών «Κα¬ 
ταγραφή - Διοικητική κωδικοποίηση των αρμοδιοτήτων 
σε θέματα Υπηρεσιών του Υπουργείου Οικονομίας και 
Οικονομικών που περιέχονται στους Γενικούς Γραμματείς 
Περιφερειών». 

8. Την αριθμ. 29395/19-05-2017 (ΑΔΑ:72ΩΠΟΡ11-8ΝΝ) 
απόφαση του Γενικού Γραμματέα της Αποκεντρωμένης 
Διοίκησης Αιγαίου περί «Ορισμού Μελών Επιτροπής 
Καθορισμού Αιγιαλού και Παραλίας, Παλαιού Αιγιαλού 
καθώς καιτης Οχθης, Παλαιάς Οχθης και ΠαρόχθιαςΖώ- 
νης (άρθρο 100 του π.δ. 284/1988, άρθρα 3 και 31 του 
ν. 2971/2001 (ΦΕΚ 285/Α') στην περιοχή αρμοδιότητας 
της Αποκεντρωμένης Διοίκησης Αιγαίου». 

9. Την αριθμ. 32906/06-06-2017 απόφαση του Συντο¬ 
νιστή Αποκεντρωμένης Διοίκησης Αιγαίου περί «Μεταβί¬ 
βασης αρμοδιοτήτων και παροχή εξουσιοδότησης υπο¬ 
γραφής διοικητικών πράξεων και εγγράφων "με εντολή 
Συντονιστή Αποκεντρωμένης Διοίκησης Αιγαίου" στον 
Προϊστάμενο της Γενικής Διεύθυνσης Εσωτερικής Λει¬ 
τουργίας της Αποκεντρωμένης Διοίκησης Αιγαίου και 
στους Προϊσταμένους των οργανικών μονάδων αυτής». 

10. Την αριθμ. 1030067/296/Α006/7-04-2004 εγκύκλιο 
της Διεύθυνσης Οργάνωσης του Υπουργείου Οικονομίας 
και Οικονομικών. 

11 .Το αριθμ. πρωτ. Δ6Α1022671/ΕΞ2011/10-02-2011 
έγγραφο της Γενικής Γραμματείας Φορολογικών και Τε¬ 
λωνειακών Θεμάτων του Υπουργείου Οικονομικών περί 
«Αρμοδιότητας Υπογραφής». 

12. Το αριθμ. Δ1ΟΒ/6891 ΕΞ2014/27-08-2014 (ΠΟΑ. 
1196) έγγραφο της Διεύθυνσης Δημόσιας Περιουσί¬ 
ας της Γενικής Γραμματείας Δημόσιας Περιουσίας του 
Υπουργείου Οικονομικών, με το οποίο παρέχονται 
διευκρινήσεις επί των διατάξεων του άρθρου 11 του 
ν. 4281/2014. 

13. Την από 28-03-2017 έκθεση της, κατά το άρθρο 3 
του ν. 2971/2001, αρμόδιας Επιτροπής καθορισμού ορί¬ 
ων αιγιαλού και παραλίας για τον καθορισμό ορίων αιγια- 
λού και παραλίας στην παραλιακή περιοχή τμήματος της 
νήσου Στρογγύλης Δήμου Χάλκης Νομού Δωδεκανήσου. 

14. Το τοπογραφικό και υψομετρικό διάγραμμα απο- 
τελούμενο από μία πινακίδα κλίμακας 1:500, το οποίο 
συντάχθηκε στις 15-11-2016 από την Παναγιώτα Κούτρη, 
Πολιτικό Μηχανικό, ελέγχθηκε από τον Ιωάννη Χειράκη, 

Τεύχος Δ'424/29.12.2017 


Αγρονόμο καΤοττογράφο Μηχανικό ΠΕ του Αυτοτελούς 
Γραφείου Δημόσιας Περιουσίας Δωδεκανήσου και θεω¬ 
ρήθηκε ως προς την ακρίβεια της αποτύπωσης από τον 
Δημήτρη Κουλούκη, Πολιτικό Μηχανικό ΠΕ, Προϊστά¬ 
μενο του Τμήματος Γ' της Περιφερειακής Διεύθυνσης 
Δημόσιας Περιουσίας Αιγαίου. 

15. Το αριθμ. 3902/08-08-2017 έγγραφο του Αυτοτε¬ 
λούς Γραφείου Δημόσιας Περιουσίας Δωδεκανήσου, το 
οποίο περιήλθε στην υπηρεσία μας στις 19-10-2017 και 
έλαβε Α.Π. 65937/19-10-2017, αποφασίζουμε: 

Επικυρώνουμε την από 28-03-2017 έκθεση της, κατά 
το άρθρο 3 του ν. 2971/2001, αρμόδιας Επιτροπής καθο¬ 
ρισμού αιγιαλού και παραλίας για τον καθορισμό ορίων 
αιγιαλού και παραλίας στην παραλιακή περιοχή τμήμα¬ 
τος της νήσου Στρογγύλης Δήμου Χάλκης νομού Δωδε¬ 
κανήσου και το τοπογραφικό και υψομετρικό διάγραμ¬ 
μα, αποτελούμενο από μία πινακίδα κλίμακας 1:500, το 
οποίο συντάχθηκε στις 15-11-2016 από την Παναγιώτα 
Κούτρη, Πολιτικό Μηχανικό, ελέγχθηκε από τον Ιωάννη 
Χειράκη, Αγρονόμο και Τοπογράφο Μηχανικό ΠΕ του 
Αυτοτελούς Γραφείου Δημόσιας Περιουσίας Δωδεκα¬ 
νήσου και θεωρήθηκε ως προς την ακρίβεια της αποτύ¬ 
πωσης από τον Δημήτρη Κουλούκη, Πολιτικό Μηχανικό 
ΠΕ, Προϊστάμενο του Τμήματος Γ' της Περιφερειακής 
Διεύθυνσης Δημόσιας Περιουσίας Αιγαίου. 

Επί του ανωτέρω τοπογραφικού διαγράμματος η 
Επιτροπή καθορίζει την οριογραμμή του αιγιαλού με 
ερυθρά, συνεχόμενη, πολυγωνική γραμμή και στοιχεία 
κορυφών (Α1, Α2, Α3,., Α21, Α22, Α23). 

Η καθορισθείσα και χαραχθείσα, επί του προαναφε- 
ρόμενου τοπογραφικού - υψομετρικού διαγράμματος, 
οριογραμμή αιγιαλού αποτελεί το όριο του μεγίστου 
πλην συνήθους χειμερίου κύματος, προσαυξημένο κατά 
12 μέτρα, σύμφωνα με τις διατάξεις του άρθρου 3 του 
κ.δ. 132/1929, που διατηρήθηκε σε ισχύ με το άρθρο 8 
του ν. 510/1947 σε συνδυασμό με τις διατάξεις του άρ¬ 
θρου 26 του ν. 2971/2001. 

Οριογραμμή παραλίας δεν χαράχθηκε σύμφωνα με 
τις διατάξεις του άρθρου 3 του κ.δ. 132/1929, αφού η 
οριογραμμή του αιγιαλού τέμνει τα προς τη θάλασσα 
όρια των φερομένων ιδιοκτησιών. 

Ο καθορισμός των ορίων αιγιαλού στη θέση αυτή γίνε¬ 
ται για πρώτη φορά και προς εξυπηρέτηση των σκοπών 
των διατάξεων του ν. 2971/2001 «Αιγιαλός, παραλία και 
άλλες διατάξεις». 

Η παρούσα απόφαση με την έκθεση της Επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ερμούπολη, 23 Νοεμβρίου 2017 

Με εντολή 

Συντονιστή Αποκεντρωμένης Διοίκησης 

Ο Αν. Προϊστάμενος της Διεύθυνσης 

ΑΡΙΣΤΟΤΕΛΗΣ ΜΑΡΑΝΤΩΝΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΤΟΥ ΑΙΓΙΑΛΟΥ ΚΑΙ ΠΑΡΑΛΙΑΣ 
(ΑΡΘΡΟ 3 ΚΑΙ ΑΡΘΡΟ 9 ΤΟΥ ν. 2971 
Φ.Ε.Κ. 285/Α719.12.2001) 

Για τον καθορισμό των ορίων του αιγιαλού που 
διενεργείται για πρώτη φορά στη παραλιακή 
περιοχή τμήματος της νήσου Στρογγύλης, 

Δήμου Χάλκης, του Νομού Δωδεκανήσου. 

Στη Ρόδο σήμερα στις 28-03-2017, οι υπογεγραμμένοι: 

1. Δημήτριος Μπελντέκος, ΔΕ Εφοριακός, υπάλληλος 
του Αυτοτελούς Γραφείου Δημόσιας Περιουσίας Δωδε¬ 
κανήσου, ως πρόεδρος. 

2. Παναγιώτης Τριανταφύλλας, ΠΕ Πολιτικός Μηχα¬ 
νικός, υπάλληλος του Αυτοτελούς Γραφείου Δημόσιας 
Περιουσίας Δωδεκανήσου, ως μέλος. 

3. Τάτης Σπύρος, Αντιπλοίαρχος Λ.Σ., Λιμενάρχης Κε¬ 
ντρικού Λιμεναρχείου Ρόδου, ως μέλος. 

4. Χαράλαμπος Λαμπρίδης, Αρχιτέκτων Μηχανικός, 
ΔιευθυντήςτηςΔιεύθυνσηςΠολεοδομικών Εφαρμογών 
- Υ.ΔΟΜ. του Δήμου Ρόδου, ως μέλος. 

5. Ευαγγελία Μανωλά, Αρχιτέκτων Μηχανικός, Αναπλη- 
ρώτρια ΠροϊσταμένηΤμήματος Περιβάλλοντος και Χω¬ 
ρικού Σχεδιασμού Δωδεκανήσου της Αποκεντρωμένης 
Διοίκησης Αιγαίου, ως μέλος. 

Χρέη γραμματέα στην επιτροπή άσκησε η εκ των με¬ 
λών αυτής, Φαρμακίδη Ζωή, ΠΕ Εφοριακός, υπάλληλος 
του Αυτοτελούς Γραφείου Δημόσιας Περιουσίας Δωδε¬ 
κανήσου. 

Οι ανωτέρω αποτελούν την επιτροπή καθορισμού των 
ορίων του αιγιαλού και της παραλίας η οποία συγκροτή¬ 
θηκε κατόπιν της αριθμ. 2206/23-03-2017 πρόσκλησης 
του Προϊσταμένου της Περιφερειακής Διεύθυνσης Δη¬ 
μόσιας Περιουσίας Αιγαίου, όπως αυτή καθορίστηκε με 
την αριθμ. οικ. 33447/19-05-2015 απόφαση του Γενικού 
Γραμματέα της Αποκεντρωμένης Διοίκησης Αιγαίου, με 
την οποία καθορίστηκαν τα μέλη της εν λόγω επιτροπής 
στην Νομαρχία Δωδεκανήσου δυνάμει του άρθρου 3 του 
ν. 2971 (Φ.Ε.Κ. 285/τ. Α'/19-12-2001): 

Το δεύτερο μέλος της επιτροπής κατά την ημέρα και 
ώρα της συνεδρίασης απούσιαζε λόγω ασθένειας και ως 
εκ τούτου η επιτροπή συνεδρίασε με τα παρόντα μέλη 
και αποφάσισε κατά πλειοψηφία. 

Λαμβάνοντας υπόψη 

Ι.Την από 19-01-2017 αίτηση της ΛΑΜΑΡ Α.Ε. περί 
καθορισμού των ορίων του αιγιαλού και της παραλίας 
στην παραλιακή περιοχή της νήσου Στρογγύλης, Δήμου 
Χάλκης, του Νομού Δωδεκανήσου περί χάραξης της ορι- 
ογραμμής αιγιαλού - παραλίας στην ως άνω περιοχή. 

2. Το τοπογραφικό και υψομετρικό διάγραμμα, το 
οποίο συντάχθηκε στις 15-11-2016 από την Παναγιώ¬ 
τα Κούτρη, Πολιτικό Μηχανικό, αποτελούμενο από μία 
πινακίδα, κλίμακας 1:500, το οποίο ελέγχθηκε από τον 
Χειράκη Ιωάννη, Αγρόν, και τοπογράφο Μηχ/κό του Αυ¬ 
τοτελούς Γραφείου Δημόσια Περιουσίας Δωδεκανήσου 
και θεωρήθηκε ως προς την ακρίβεια της αποτύπωσης 
από τον Δημήτριο Κουλούκη, Προϊστάμενο του τμήμα¬ 
τος Γ' της Περιφερειακής Διεύθυνσης Δημόσιας Περι¬ 
ουσίας Αιγαίου. 





Τεύχος Δ'424/29.12.2017 

3. Τις διατάξεις του ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει και το ν. 1337/1983, 
καθώς και την προς αυτόν δικαστηριακή και διοικητική 
νομολογία. 

4. Το αριθμ. 418/24-02-2017 έγγραφο του Αυτοτελούς 
Γραφείου Δημόσιας Περιουσίας Δωδεκανήσου, σύμφω¬ 
να με το οποίο η εν λόγω θέση δεν εμπίπτει στο πεδίο 
εφαρμογήςτου άρθρου 17 του ν. 2971/2001. 

5. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνης της ξηράς 
καθώς και τα στοιχεία καθορισμού αιγιαλού και παραλίας 
που προβλέπονται από το άρθρο 9 του ν. 2971/2001 και 
ειδικότερα: 

Α.Τη γεωμορφολογία του εδάφους για την οποία ανα¬ 
λυτικά αναφέρεται ότι: 

(1) . Η μορφολογία της ακτής που συνίσταται από βρα¬ 
χώδες έδαφος με μικρές γενικά κλίσεις. 

(2) . Της ακτής συνέχονται εκτάσεις με έδαφος βραχώ¬ 
δες χορτολιβαδικό. Οι εκτάσεις αυτές βρίσκονται εκτός 
σχεδίου, εκτός οικισμού και εκτός Ζώνης Οικιστικού 
Ελέγχου. 

(3) .Το φυσικό όριο βλάστησης συνίσταται από χαμηλή 
θαμνώδη φυσική βλάστηση και έχει κατά το δυνατόν 
αποτυπωθεί επί του τοπογραφικού διαγράμματος τη 
χρονική στιγμή της αποτύπωσης. 

Β. Το γεγονός ότι στην περιοχή δεν εντοπίστηκαν 
παράκτιοι φυσικοί πόροι. Με την έννοια φυσικοί πόροι 
νοείται το σύνολο των πρώτων υλών που προέρχονται 
από τη φύση, δηλαδή από το έδαφος, τα δάση, τα ύδατα 
και αξιοποιούνται βιομηχανικώς. 

Γ. Τα πορίσματα από την εκτίμηση των μετεωρολογι¬ 
κών στοιχείων της περιοχής, ήτοι το γεγονός ότι στην 
περιοχή οι άνεμοι που επικρατούν στην περιοχή είναι 
κυρίως Βόρειοι και Βορειοανατολικοί. 

Η έντασή τους γενικά δεν είναι μεγάλη, αλλά κατά πε¬ 
ρίπτωση είναι δυνατόν να φτάσει τα 6-7Β. 

Δ. Τη μορφολογία του πυθμένα, ο οποίος συνίσταται 
από διάσπαρτα βράχια και άμμο κοντά στην ακτή, ενώ 
η κλίση του είναι μεγάλη κυμαινόμενη γύρω στα 30 μέ¬ 
τρα βάθος σε απόσταση περίπου 100 μέτρων από την 
ακτή, όπως προκύπτει από την αυτοψία μακροσκοπικά, 
καθώς και το ότι σε περιοχές με μικρά βάθη και μικρές 
κλίσεις του βυθού, όπου η θραύση του κύματος και η 
εκτόνωση της ενέργειάςτου γίνεται σε μεγάλη απόστα¬ 
ση από την ακτογραμμή, η επίδραση του κύματος στην 
ακτή είναι μικρή ενώ σε περιπτώσεις ακτών με μεγάλες 
κλίσεις βυθού και μεγάλα βάθη κοντά στην ακτή όπου 
η θραύση των κυμάτων συντελείται κοντά στην ακτή 
ή ακόμη και πάνω σ' αυτή ο κυματισμός καλύπτει κατά 
κανόνα μεγάλο εύρος ακτής προκειμένου να εκτονωθεί. 


Ε. Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μικρό σχετικά ανάπτυγμα πελάγους, καθώς και το ότι 
μεγάλο ανάπτυγμα θαλάσσιας έκτασης συμβάλλει στη 
δημιουργία μεγαλύτερης έντασης κυματικού πεδίου σε 
σχέση με κλειστές θαλάσσιες περιοχές (όρμους ή κόλ¬ 
πους) που έχουν ίδια ένταση ανέμου. 

ΣΤ. Τη μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που να επηρεάζουν την εξε¬ 
ταζόμενη παράκτια ζώνη. 

Ζ.Τη μη ύπαρξη Κτηματολογίου και το γεγονός ότι τα 
όρια των ιδιοκτησιών, αλλά και τα ονόματα των φερομέ- 
νων ιδιοκτητών υπεδείχθησαν από τον ενδιαφερόμενο 
και τον αρμόδιο μηχανικό. 

Η. Τη μη ύπαρξη ευπαθών οικοσυστημάτων και προ- 
στατευόμενων περιοχών στην εξεταζόμενη περιοχή. 

Θ. Την ύπαρξη τεχνικών έργων - κατασκευασμάτων και 
πρόχειρων κτισμάτων εντός του κοινοχρήστου χώρου 
της εξεταζόμενης περιοχής. 

6. Την καθορισθείσα και χαραχθείσα επί του προανα- 
φερόμενου τοπογραφικού - υψομετρικού διαγράμματος 
οριογραμμή αιγιαλού, αποτελεί το όριο του μεγίστου 
πλην συνήθους χειμέριου κύματος, προσαυξημένο κατά 
12 μέτρα, σύμφωνα με τις διατάξεις του άρθρο 3 του 
κ.δ. 132/1929, που διατηρήθηκε σε ισχύ με το άρθρο 
8 του ν. 510/1947 σε συνδυασμό με τις διατάξεις του 
άρθρου 26 του ν. 2971 /2001. 

7. Το γεγονός ότι η οριογραμμή παραλίας δεν χαρά- 
χθηκε σύμφωνα με τις διατάξεις άρθρου 3 κ.δ. 132/1929 
αφού η οριογραμμή του αιγιαλού τέμνει τα προς την 
θάλασσα όρια των φερομένων ιδιοκτησιών. 

8. Το γεγονός ότι ο καθορισμός των ορίων αιγιαλού 
και παραλίας στη θέση αυτή γίνεται για πρώτη φορά 
και προς εξυπηρέτηση των σκοπών που τάσσονται από 
τις διατάξεις του ν. 2971/2001 «Αιγιαλός, παραλία και 
άλλες διατάξεις»: 

Αποφασίζουμε και καθορίζουμε επί του ως ανωτέρω 
τοπογραφικού διαγράμματος: 

α) Την οριογραμμή του αιγιαλού με ερυθρά, συνεχόμε¬ 
νη, πολυγωνική γραμμή και στοιχεία κορυφών (Α1, Α2, 
Α3,., Α21, Α22, Α23). 

Η Επιτροπή 

Ο Πρόεδρος Τα Μέλη 

Δ. ΜΠΕΛΝΤΕΚΟΣ 1.Σ.ΤΑΤΗΣ 

2. X. ΛΑΜΠΡΙΔΗΣ 

3. Ε. ΜΑΝΩΛΑ 

Η Γραμματέας 

Ζ. ΦΑΡΜΑΚΙΔΗ 

ΘΑΛΑΣΣΑ 


ίλκΰέ 



ΤΠΟΜΝΗΜΑ ΕΠΙΤΡΟΠΗΣ ΚΑΘΟΡΙΣΜΟΤ 



είναι ιο μέγιστο χειμέριο κύμα. 

7. Κόκκινη γραμμή με στοιχεία (Α1,Α2,Α3,Α4,Α5.Α17,Α18Λ19Α20.Α21,Α22,Α23) 

είναι η γραμμή αιγιαλού. 


9. Το παρόν σχεδιάγραμμα συνοδεύει την από 18/11/2004 έκθεση της αρμόδιας επιτροπής, την 
προβλεπόμενη από τις διατάξεις το» άρθρου 100τσ»Π.Δ.284/1988 

Η αποτυπωθείσα γραμμή βλάστησης είναι η κατά το δυνατό αναγνωρισθεΐσα επι του εδάφους τη χρονική στιγμή 
σύνταξης της χάραξης 


Ρόδος ....7....Λ0 


Ο ΠΡΟΕΔΡΟΣ 


Η ΕΠΙΤΡΟΠΗ 


ΤΑ ΠΑΡΟΝΤΑ ΜΕΛΗ 


ΑΠΟΤΤΠΩΣΗ— ΖΩΝΗΣ ΑΙΙΊΜΟΤ ΚΑΙ ΠΑΡΑΛΙΑΣ 
ΠΕΡΙΟΧΗΣ ΝΗΣΟΤ ΣΤΡΟΓΓΤΛΗ 
ΔΗΜΟΤ ΧΑΛΚΗΣ ΠΕΡΙΦΕΡΕΙΑ ΝΟΤΙΟΤ ΑΙΓΑΙΟΤ 


Ε.Γ.ΣΑ.87 (Ελληνικό Γεωδ. Σύστημα Αναφοράς) 
Ελλειψοειδές Ο.Κ.8.80 0=6378137 Μ98.2572236 
Εγκάρσια Μερκατορική Προβολή 
Κεντρικός Μεσημβρινός 24 Κο=0.9996 


ΚΛΙΜΑΚΑ 1:500 


ΜΕΛΕΤΗ-ΣΤΝΤΑΞΗ 

Αριθμ. 4196/215650 (2) 

Κήρυξη ως αναδασωτέα έκταση εμβαδού 39,734 
στρεμ στη θέση «Ντούλα - Κακαρδίτσα - Κοτρώ- 
νι»Τ.Κ Αθαμανίαςτου Δήμου Πύλης της Π.Ε. Τρι¬ 
κάλων. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

Ι.Τις διατάξεις: 

α) Του άρθρου 117 παρ. 3 του Συντάγματος της Χώρας 
(ΦΕΚ 85/18-4- 2001 τ. Α'). 

β) Του ν. 3200/1955 περί διοικητικής αποκέντρωσης 
όπως αυτές τροποποιήθηκαν μεταγενέστερα και 

γ) Του π.δ. 138/23-12-2010 (ΦΕΚ 231/Α727-12-2010). 

2. Την αριθμ. 6985/85797/1-6-2017 (ΦΕΚ 2003/Β7 
12.6.2017) απόφαση του Συντονιστή Αποκεντρωμένης 
Διοίκησης Θεσσαλίας - Στερεός Ελλάδας με θέμα: Μετα¬ 
βίβαση δικαιώματος υπογραφής του Συντονιστή Απο¬ 
κεντρωμένης Διοίκησης Θεσσαλίας-Στερεάς Ελλάδας 
(Α.Δ.Θ.Σ.Ε.) στον Προϊστάμενο ή στην Προϊσταμένη της 
Γενικής Διευθύνσεως Δασών και Αγροτικών Υποθέσεων 
και στους Προϊσταμένους ή στις Προϊστάμενες Διευθύν¬ 
σεων και Δασαρχείων της ανωτέρω Γενικής Διευθύνσεως. 

3. Το ν. 998/1979 «Περί προστασίας των Δασών και των 
Δασικών εν γένει εκτάσεων της Χώρας» και ειδικότερα: 
α) του άρθρου 41 παρ. 1 και παρ. 3, όπως αυτό τροποποι¬ 
ήθηκε με το άρθρο 1 παρ. 8 και παρ. 15 του ν. 3208/2003 
και β) του άρθρου 38 παρ.1 όπως ισχύει σήμερα. 

4. Τις διαταγές του Υπουργείου Γεωργίας: α) 160417/ 
1180/9.7.1980 και β) 182447/3049/24.9.1980 καθώς και 
την 204262/4545/23-11-2010 δ/γη του ΥΠ.Ε.Κ.Α. 

5. Την αριθμ. 11316/138807/30-8-2017 απόφαση του 
Συντονιστή Αποκεντρωμένης Διοίκησης Θεσσαλίας - 
Στερεός Ελλάδας, με την οποία ορίστηκε Αναπληρωτής 


Π ροϊστάμενος της Διεύθυνσης Δασών Τρικάλων ο Χρή- 
στος Κουτσονάσιος. 

6. Την 7395/211746/30-11-2017 εισήγηση του αρμό¬ 
διου Δασαρχείου Τρικάλων, σχετικά με την κήρυξη ως 
αναδασωτέας της αναφερόμενης στο θέμα έκτασης, 
αποφασίζουμε: 

Κηρύσσουμε αναδασωτέα, δασική έκταση συνολικού 
εμβαδού 39,734 στρεμ. (τριάντα εννιά στρέμματα και 
επτακόσια τριάντα τέσσερα τετραγωνικά μέτρα), της 
παρ. 2 του άρθρου 3, της παρ. 1 περ. α και σε καμία πε¬ 
ρίπτωση της παρ. 2 του άρθρου 4 του ν. 998/1979, όπως 
ισχύει σήμερα. Η έκταση αυτή, που βρίσκεται στη θέση 
«Ντούλα - Κακαρδίτσα - Κοτρώνι» Τ.Κ. Αθαμανίας του 
Δήμου Πύληςτης Π.ΕΤρικάλων, απεικονίζεται με στοιχεία 
περιμέτρου 1,2,3,4,...., 38,39,40,1 στο προσαρτημένο 
στην παρούσα απόφασή μας διάγραμμα, το οποίο απο¬ 
τελεί αναπόσπαστο μέρος αυτής και συνορεύει: 

Βόρεια: Με δασικού χαρακτήρα εκτάσεις. 

Νότια: Με δασικού χαρακτήρα εκτάσεις. 

Ανατολικά: Με δασικού χαρακτήρα εκτάσεις. 

Δυτικά: Με δασικού χαρακτήρα εκτάσεις. 

Σκοποί της κήρυξης της ανωτέρω έκτασης ως ανα¬ 
δασωτέας, είναι η διατήρηση του δασικού χαρακτήρα 
αυτής, ο αποκλεισμός της διάθεσής της για άλλη χρήση 
και η αποκατάσταση της καταστραφείσας από πυρκαγιά 
βλάστησης. 

Από την παρούσα απόφαση δεν προκύπτει δαπάνη 
για τον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 6 Δεκεμβρίου 2017 

Με εντολή Συντονιστή 
Αποκεντρωμένης Διοίκησης 
Ο Αναπληρωτής Προϊστάμενος 
της Διεύθυνσης Δασών Τ ρικάλων 

ΧΡΗΣΤΟΣ ΚΟΥΤΣΟΝΑΣΙΟΣ 





ΤΟΠΟΓΡΑΦΙΚΟ ΔΙΑΓΡΑΜΜΑ ΠΥΡΚΑΓΙΑΣ 
ΜΕ ΕΜΒΑΔΟΝ Ε=39,734 ΣΤΡ ΣΕ ΔΗΜΟΣΙΑ 
ΕΚΤΑΣΗ ΤΗΣ ΤΚ ΑΘΑΜΑΝΙΑΣ ΠΟΥ Π^ΟΤέΐΝΕΤΑΙ ΝΑ 
ΕΘΝΙΚΟ ΤΥΠΟΓΡΑΦΕΙ01 ΚΗΡΥΧΘΕΙ ΑΝΑΔΑΣΩΤΕΑ 

=τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























